**РАЗДЕЛ IV**

**ТЕХНИЧЕСКА СПЕЦИФИКАЦИЯ**

**1.ОПИСАНИЕ НА ПРЕДМЕТА НА ПОРЪЧКАТА**

Обществената поръчка включва: Доставка на хранителни продукти за домашен социален патронаж, домове за стари хора, социално предприятие „Обществена трапезария“ и детска млечна кухня на територията на Община Русе.

**2. ОПИСАНИЕ НА ДЕЙНОСТИТЕ И ИЗИСКВАНИЯ:**

**Количествата** на посочените хранителни продукти по всяка обособена позиция са прогнозни, приблизително необходими за 24 месеца и са съобразени със заложените бюджетни средства. Видовете хранителни продукти по обособени позиции и техните прогнозни количества за 24 месеца са посочени в приложените таблици в Excel, неразделна част от настоящата техническа спецификация. **Всяко посочване в приложенията на продуктите на стандарт, конкретен модел, източник или специфичен процес, търговска марка, патент, тип или конкретен произход или производство да се чете „или еквивалент“.**

Възложителят си запазва правото да увеличава или намалява количествата, според необходимостта на обслужваните обекти, както и да не заяви целия асортимент, според конкретните (специфични) нужди на всяка структура, както и съгласно изискванията на наредбите.

**3. СРОК НА ИЗПЪЛНЕНИЕ НА ОБЩЕСТВЕНАТА ПОРЪЧКА** – 24 (двадесет и четири) месеца, считано от датата на подписване на договора за съответната обособена позиция.

**4. МЯСТО НА ИЗПЪЛНЕНИЕ**

Мястото на изпълнение е гр. Русе, до складовете на следните заведения:

- Дом за възрастни с физически увреждания „Милосърдие“;

- Дом за възрастни с деменция „Приста“;

- Дом за стари хора „Възраждане“;

- Домашен социален патронаж;

- Социално предприятие „Обществена трапезария“, гр. Русе;

- Детска млечна кухня;

**5. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА:**

**5.1.** Изпълнителят на съответната обособена позиция е длъжен да достави хранителните стоки на уговорените с възложителя обекти не по-късно от 30 минути от предварително уговорения седмичен график и съответно да подмени некачествените или несъответстващи по договора артикули или да извършва допълнителни доставки на заявени, но недоставени продукти в срок максимум 1 (един) астрономически час при предявена рекламация от ВЪЗЛОЖИТЕЛЯ или от упълномощените длъжностни лица, съгласно заложените в проекта на договор клаузи.

**5.2.** В зависимост от вида на обекта, до който ще се доставят, хранителните продукти трябва да отговарят на следните нормативни изисквания:

1. Закон за храните.;
2. Наредба № 1 от 26 януари 2016 г. за хигиената на храните, ДВ. бр.10 от 5.02.2016 г;
3. Наредба 2 от 23.01.2008 г. за материалите и предметите от пластмаси, предназначени за контакт с храни, ДВ, бр. 13 от 8.02.2008 г.;
4. Наредба 3 от 4.06.2007 г. за специфичните изисквания към материалите и предметите, различни от пластмаси, предназначени за контакт с храни, ДВ, бр. 51 от 26.06.2007 г., ДВ, бр. 30 от28.03.2001 г.;
5. Наредба за изискванията за етикетирането и представянето на храните, ДВ, бр. 102 от 12.12.2014 г.;
6. Наредба за изискванията към бързо замразените храни, ДВ, бр. 114 от 6.12.2002 г.;
7. Наредба за изискванията към какаото и шоколадовите продукти, ДВ, бр. 107 от 15.11.2002 г.;
8. Наредба за изискванията към плодовите конфитюри, желета, мармалади, желе-мармалади и подсладено пюре от кестени, ДВ, бр. 19 от 28.02.2003 г.,
9. Наредба за изискванията към захарите, предназначени за консумация от човека, ДВ, бр. 89 от 20.09.2002 г.,
10. Регламент (ЕО) № 1924/2006 на Европейския Парламент и на Съвета от 20 декември 2006 година относно хранителни и здравни претенции за храните;
11. Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти;
12. Регламент (ЕС) № 10/2011 на Комисията от 14 януари 2011 година относно материалите и предметите от пластмаси, предназначени за контакт с храни;
13. Регламент (ЕО) № 466/2001 на Комисията от 8 март 2001 година за определяне на максималното съдържание на някои замърсители в храните;
14. Делегиран регламент (ЕС) № 664/2014 на Комисията от 18 декември 2013 година за допълване на Регламент (ЕС) № 1151/2012 на Европейския парламент и на Съвета по отношение на определянето на символите на Съюза за защитени наименования за произход, защитени географски указания и храни с традиционно специфичен характер, както и по отношение на определени правила за снабдяване, някои процедурни правила и някои допълнителни преходни разпоредби;
15. Регламент (ЕО) № 41/2009 на Комисията от 20 януари 2009 година относно състава и етикетирането на храни, подходящи за употреба от хора, които имат непоносимост към глутен;
16. Регламент (ЕО) № 2065/2003 на Европейския парламент и на Съвета от 10 ноември 2003 година относно пушилни ароматизанти, използвани или предназначени за влагане в или върху храни;
17. Регламент (ЕО) № 852/2004 на Европейския парламент и на Съвета от 29 април 2004 година относно хигиената на храните;
18. Регламент (ЕО) № 1935/2004 на Европейския парламент и на Съвета от 27 октомври 2004 година относно материалите и предметите, предназначени за контакт с храни;
19. Регламент (ЕО) № 1331/2008 на Европейския парламент и на съвета от 16 декември 2008 година за установяване на обща разрешителна процедура за добавките в храните, ензимите в храните и ароматизантите в храните;
20. Регламент ( EO) № 2073 на Европейската комисия от 15 ноември 2005 г относно микробиологичните критерии за храните;
21. Регламент ( EO) № 543 на Европейската комисия от 07 юни 2011 за определяне на подробни правила за прилагането на регламент ( EO) № 1234/2007 на Съвета по отношение на секторите на плодовете и зеленчуците и на преработените плодове и зеленчуци.

**5.3. Доставяните хранителни продукти:**

1. следва да бъдат придружавани при всяка доставка с търговски или друг документ, съдържащ изчерпателно изброяване на стоките по асортименти, количеството им, както и другите данни, съобразно приложимите нормативни изисквания за съответния вид продукти;
2. следва да бъдат придружавани при всяка доставка с етикет, посочващ съдържанието и количеството на съставките, съдържащи се в тях.
3. следва да имат добър търговски вид;
4. всеки доставен продукт следва да бъде в срок на годност към датата на съответната доставка и с достатъчен остатъчен срок на годност за неговото консумиране не по-малко от 50 процента от общия срок на годност, обявен от производителя;

**5.4.** Участникът трябва да гарантира пълна подмяна на артикулите с отклонение в качеството и да извърши пълна подмяна на хранителните продукти с негодно качество, в рамките на срока посочен в проекта на договор.

**5.5.** Участникът трябва да доставя конкретно заявените количества до крайния получател.

**6. ТРАНСПОРТ**

Изпълнителят осигурява за своя сметка транспорта при извършването на доставките до мястото на изпълнение. Хранителните продукти се доставят до франко складовите бази на социалните заведения и детска млечна кухня, предмет на настоящата обществена поръчка, съобразно заявените количества и се извършва с подходящ транспорт само в рамките на работното време на Възложителя.

При транспортирането на хранителните продукти се спазват изискванията на Приложение 2, Глава IV на Регламент (ЕО) № 852/2004г. на Европейския парламент и на Съвета от 29.04.2004г. относно хигиената на храните (OBL 139, 30.04.2004г.) и Глава 3, Раздел IV на Наредба № 1 от 26.01. 2016 г. за хигиената на храните (обн. в ДВ, бр. 10 от 05.02.2016 г.)